Die jaar 1925 was 'n gewone jaar wat volgens die Gregoriaanse kalender op 'n Donderdag begin het. Dit was die 25ste jaar van die 20ste eeu n.C. Soos ander gewone jare het die jaar 12 maande, 52 weke en 365 dae gehad. 2 Februarie – Mediese voorrade om ’n uitbraak van witseerkeel te bekamp bereik Nome, Alaska op hondesleë wat die jaarlikse Iditarod-resies oor Alaska inspireer. 8 Mei – Afrikaans word 'n amptelike taal van die Unie van Suid-Afrika nadat die Suid-Afrikaanse Volksraad en Senaat 'n wysiging aanvaar wat Afrikaans as 'n vorm van Nederlands erken. 6 Junie – Die motorvervaardiger Chrysler word gestig. Heisenberg en Schrödinger formuleer kwantummeganika. Konstruksie begin aan die Mount Rushmore-monument. Datum onbekend – Greyling Wentzel, Suid-Afrikaanse politikus en minister van landbou († 2013). 12 Januarie – Katherine MacGregor, Amerikaanse aktrise († 2018). 14 Januarie – Yukio Mishima, Japannese skrywer, digter, nasionalis en stigter van die Tate no kai († 1970). 18 Januarie – Gilles Deleuze, Franse filosoof († 1995). 26 Januarie – Paul Newman, Amerikaanse akteur († 2008).